《游建兴苑诗》
南北朝·纪少瑜

丹陵抱天邑，紫渊更上林。银台悬百仞，玉树起千寻。

水流冠盖悬，风扬歌吹音。踟蹰怜拾翠，顾步惜遗簪。

日落庭光转，方幰屡移阴。终言乐未极，不道爱黄金。

作者简介：南朝梁丹阳秣陵人，字幼玚。本姓吴，养于纪氏。早孤，有志节，年十三，能为文。尝梦陆倕授以青镂管笔，其文因此遒进。梁武帝大同中为东宫学士。美容貌，工草书。任武陵王萧纪记室参军，卒。